Lelle Püha Kolmainu kogudus

Lelle Püha Kolmainu kogudus on õigeusu kogudus, mis tegutseb Rapla maakonnas Kehtna vallas Lelle alevikus. Kogudus kasutab Lelle Püha Kolmainu kirikut.LELLE PÜHA KOLMAINU ABIKOGUDUS (vaadatud 22.06.2017)
 Ajalugu 
Kogudus asutati jaanuaris 1851. Riia piiskopkonna alluvuses olnud Pärnu praostkonna koguduse esimene preester oli Feodor Znamenski. Lelle apostlik-õigeusu kogudus asutati Sinodi 1850. aasta 19. septembri ukaasi nr. 9819 alusel. Lelle Püha Kolmainu koguduse algusaastatel peeti jumalateenistusi üüritud ruumides. 1864. aastal ehitati Vene keisririigi rahalisel toel kogudusemaja. 1868. aastal ehitati kivist Lelle Püha Kolmainu kiriku kirikuhoone, mis pühitseti 1876. aastal Kolmainu Jumala nimele.

1853. aastal avati Lelle õigeusu koguduse abikool ning 1854. aastal Käru õigeusu abikool. 1910. aastal eraldati Lelle mõisast Lelle õigeusu kogudusele 2 5/6 tiinu maad kogudusehoone ja õigeusu Lelle kihelkonnakooli tarbeks. Kogudus ehitas kogudusemaja, millest osa ruume oli ka kihelkonnakooli kasutada.

1933. aastal oli koguduses 1068 inimest (474 meest ja 594 naist).

Viited

Välislingid
Kogudusest EAÕKi kodulehel
EAÕK Lelle kogudus, The National Archives of Estonia

Kategooria:Eesti õigeusu kogudused
Kategooria:EAÕK Tallinna peapiiskopkond
Kategooria:Kehtna vald
Kategooria:Vändra kihelkond